Ffranco-Brofensaleg

Iaith Romáwns yw Arpitaneg neu Franco-Brofensaleg (francoprovençâl, arpetan neu patouès) a siaredir yn nwyrain canol Ffrainc, gorllewin y Swistir a gogledd-orllewin yr Eidal. Mae ganddi nifer o dafodieithoedd ac mae'n perthyn yn agos i'r ieithoedd Romáwns cyfagos: ieithoedd Oïl, Ocsitaneg, Galo-Eidaleg a Romaunsch. Rhoddwyd yr enw Franco-Brofensaleg i'r iaith gan Graziadio Isaia Ascoli yn y 19g oherwydd ei bod yn rhannu nodweddion â Ffrangeg a Phrofensaleg heb fod yn un neu'r llall.

Dosraniad
Siaradwyd Arpitaneg yn draddodiadol yn yr ardaloedd canlynol (Arpitania):
Ffrainc
Y rhan fwyaf o'r hen ranbarth Rhône-Alpes: Savoie, Forez, Bresse, Dombes, Revermont, Gex, Bugey, Lyon, Gogledd Dauphiné, rhan o Bourgogne-Franche-Comté, a Saône-et-Loire.

Yr Eidal
 Dyffryn Aosta, ac eithrio'r cymdogaethau Walser Gressoney-Saint-Jean, Gressoney-La-Trinité ac Issime, yn Nyffryn Lys.
 Nifer fawr o gymdogaethau yn rhannau uchaf Dyffrynnoedd Arpitaneg Piemont
 Dau gilfach yn ardal y Pouilles o ganlyniad i all-fudo yn yr 14g: Faeto/Fayet a Celle di San Vito/Cèles de Sant Vuite.
Noder: Ocsitaneg a siaredir yn y dyffrynnoedd yn Ne Piemont (Dyffryn Suse, Dyffryn Cluson)
Swistir
Y cyfan o'r ardal romand ble mae'r Ffrangeg yn iaith swyddogol (ac eithrio canton Jura ac ardal Moutier (yng nghanton Berne), sy'n rhan o ardal y Langues d'Oïl.

Categori:Ffranco-Brofensaleg
Categori:Ieithoedd Romáwns
Categori:Ieithoedd Ewrop
Categori:Ieithoedd y Swistir
Categori:Ieithoedd Ffrainc
Categori:Ieithoedd yr Eidal